Portofino

**Portofino** (ligurisk: *Portofin*) er en kommune som ligger i storbyen Genova på den italienske riviera. Stedet ligger samlet rundt den lille havnen, og er kjent for de fargerikt malte bygningene som ligger langs kysten. Siden slutten av 1800-tallet har Portofino tiltrukket seg turisme fra det europeiske aristokratiet, og det er nå et feriested for verdens jetset.

## Historie

Plinius den eldre (23–79 e.Kr.) omtalte **Portus Delphini** («Delfinens havn») som en øy på den liguriske kysten mellom Genova og Tigulliobukta. Muligens grunnet et stort antall av delfiner i bukten.

Landsbyen er nevnt i et *diploma* fra 986 av keiserinne Adelheid av Det tysk-romerske rike i Italia, som tilordnet den til det nærliggende klosteret San Fruttuoso di Capodimonte. I 1171 ble landsbyen, sammen med nabobyen Santa Margherita Ligure, underlagt i Rapallos kommunale jurisdiksjon. Etter 1229 var den en del av adelsrepublikken Genova. Byens naturlige havn støttet en flåte av fiskebåter, men var noe for trang til å gi mer enn et midlertidig trygt tilfluktssted for den voksende handelsflåten til Genova.

I 1409, da Karl VI av Frankrike var *[[doge]]* av Genova, solgte han Portofino til Den florentinske republikk. Da Karl ble fordrevet fra Genova, ga florentinerne byen tilbake. På 1400-tallet var den et føydalt len ​​for familier som Fieschi, Spinola, Adorno og Doria.

I 1815 ble den en del av kongedømmet Sardinia, og fra 1861 av det forente kongeriket Italia.

På slutten av 1800-tallet begynte først britiske, deretter andre nordeuropeiske aristokratiske turister å besøke Portofino, som de nådde med hest og kjerre fra Santa Margherita Ligure. Aubrey Herbert og Elizabeth von Arnim var blant de mest berømte engelskmennene som gjorde området fasjonabelt. Etter hvert bygde flere utlendinger dyre feriehus, og innen 1950 hadde turisme erstattet fiske som byens viktigste næring, og havnefronten var en sammenhengende ring av restauranter og kafeer.

## Hovedattraksjoner

* Statuen av «Kristus fra avgrunnen» (italiensk: *Il Cristo degli Abissi*) ble plassert under vann den 29. august 1954 i innløpet til havnen på 17 meters dyp. Hensikten med statuen er å beskytte fiskere og dykkere og til minne om Dario Gonzatti, den første italieneren som brukte dykkerutstyr, som døde i 1947. Skulpturert av Guido Galletti, representerer Kristus i akten av velsignelse med hendene løftet med åpne armer som et tegn på fred mens han ser mot himmelen.
* Castello Brown fra 1600-tallet er et historisk husmuseum som ligger over havnen i Portofino. Stedet har blitt brukt til militært forsvar siden romersk tid. Som et genovesisk kystborg ble det en gang kalt Castello di San Giorgio, men ble deretter gradvis omgjort til herskapshus.
* Divo Martino er en romersk-katolsk kirke fra 1100-tallet. Opprinnelig hadde kirken en lombardisk romansk stil, men i løpet av sin historie har bygningen gjennomgått en rekke modifikasjoner som endret utseendet; dens nåværende utseende er et resultat av arbeider utført på slutten av 1800-tallet.
San Giorgio, Portofino, som huser noen helgenrelikvier.
Oratoriet i Santa Maria Assunta, i gotisk stil.
* San Giorgio  er en romersk-katolsk kirke som dateres tilbake til 1154, men ødelagt under andre verdenskrig og deretter gjenoppbygd. Kirken ligger på en klippe med utsikt over havet og rommer en rekke relikvier.
* Oratorium (bedekammeret) til Vår Frue av Marias himmelfart (*Oratorio di Nostra Signora Assunta*) er et kirkebygg fra 1300-tallet, som blander gotiske og renessansestiler, huser betydelig religiøs kunst og et vakkert tretak.

## Se også
* Portofino var en inspirasjon for Portmeirion i Wales

## Referanser


## Eksterne lenker
* 
* Portofino Travel Guide
* Portofino Natural Park